Доминик Козма
Доминик Козма (; Данфермлин, 10. април 1991) мађарски је пливач чија ужа специјалност су трке слободним стилом. Вишеструки је мађарски олимпијац, освајач бројних медаља на разним међународним такмичења и национални првак.

Његов отац Иштван Козма је некадашњи мађарски фудбалски репрезентативац.

Каријера 
На међународној сцени дебитовао је на Европском првенству за јуниоре које је одржано у лето 2008. у Београду, а свега месец дана касније наступио је и на својим првим Олимпијским играма пошто је у Пекингу 2008. био члан мађарске штафете у трци на 4×200 метара слободним стилом. Наредне године поново наступа на европском јуниорском првенству где осваја и прве медаље у каријери, злато на 50 слободно и сребро на 200 мешовито.

На светским првенствима први пут је запливао у Шангају 2011, али без неког значајнијег резултата. Први велики успех у сениорској каријери постиже на Европском првенству 2012. у Дебрецину где је освојио три сребрне медаље, две у штафетама и једну у трци на 200 метара слободним стилом. Пар месеци касније наступио је на ЛОИ 2012. у Лондону где је био 10. у полуфиналу трке на 200 метара слободно, а као члан штафета 4×100 мешовито и 4×200 слободно пливао је у финалима и завршавао на 5, односно на 8. месту. Потом је поново успео да се квалификује за наступ на Олимпијским играма, у Рију 2016. пливао је у 4 дисциплине, а најзначајнији резултат му је било 15. место у полуфиналу трке на 200 слободно.  

Најбоље резултате у каријери остварио је на светском првенству у Будимпешти 2017. где се такмичио у чак 5 дисциплина. У појединачним тркама најбољи резултат остварио је у трци на 200 слободно у којој је освојио 6. место у финалу уз нови национални рекорд у времену од 1:45,54 минута. У трци на 100 слободно био је тек 21. место у  квалификацијама са временом од 48,89 секунди. Знатно боље резултате остварио је у штафетним тркама, а као члан штафете 4×100 слободно освојио је бронзану медаљу с временом новог националног рекорда од 3:11,99 минута (чланови штафете били су још и Ричард Бохуш, Петер Холода и Нандор Немет).

На светском првенству у корејском Квангџуу 2019. се такмичио у три дисицплине. Једину појединачну трку у којој је учествовао, ону на 200 слободно, завршио је на седмом месту у финалу. Пливао је и за штафете на 4×100 слободно (7. место у финалу) и 4×200 слободно (15. место у квалификацијама).

Види још 
 Светско првенство у пливању 2017.

Референце

Спољашње везе 
 
 Спортска биографија на сајту the-sports.org
 Профил на сајту Евроспорта
 Профил на сајту collegeswimming.com
 Лични рекорди и статистика на страници -{swimrankings.net}-

Рођени 1991.
Мађарски пливачи
Пливачи на Летњим олимпијским играма 2008.
Мађарски олимпијци на Летњим олимпијским играма 2008.
Пливачи на Летњим олимпијским играма 2012.
Мађарски олимпијци на Летњим олимпијским играма 2012.
Пливачи на Летњим олимпијским играма 2016.
Мађарски олимпијци на Летњим олимпијским играма 2016.
Пливачи на Летњим олимпијским играма 2020.
Мађарски олимпијци на Летњим олимпијским играма 2020.
Освајачи медаља на светским првенствима у пливању
Освајачи медаља на европским првенствима у пливању